b'\n_START_ARTICLE_\nKazalnik natan\xc4\x8dne priletne poti\n_START_SECTION_\nOpis sistema PAPI\n_START_PARAGRAPH_\nPAPI je skupek usmerjenih lu\xc4\x8di, postavljenih ob vzletno-pristajalni stezi. Obi\xc4\x8dajno je sestavljen iz \xc5\xa1tirih enakih posameznih enot. Vsaka enota PAPI-ja posebej z barvo svetlobe vizualno ozna\xc4\x8duje polo\xc5\xbeaj zrakoplova glede na za\xc4\x8drtano pot na vzletno-pristajalno stezo. Skraj\xc5\xa1an sistem, sestavljen iz dveh enakih enot, se lahko uporablja za nekatere kategorije zrakoplovov. Mednarodni standard za PAPI je objavila Mednarodna organizacija civilnega letalstva (ICAO) v "Letali\xc5\xa1\xc4\x8da, priloge 14 h- Konvencija o mednarodnem civilnem letalstvu, zvezek 1, poglavje 5". Nacionalne predpise na splo\xc5\xa1no sprejetih standardov in priporo\xc4\x8denih praks objavlja ICAO. Prej\xc5\xa1ni priletni indikator, vizualni priletni indikator strmine (VASI), je zdaj zastarel in je bil izbrisan iz Priloge 14 (ICAO) v letu 1995. VASI je dajal navodila do vi\xc5\xa1ine 200 ft, medtem ko PAPI daje napotke do za\xc4\x8detka pristanka (obi\xc4\x8dajno 50 ft).\n_START_SECTION_\nPostavitev sistema\n_START_PARAGRAPH_\nPAPI se obi\xc4\x8dajno nahaja na levi strani vzletno-pristajalne steze pravokotno na \xc4\x8drto centra vzletno-pristajalne steze. Enote so med sabo razporejene na 9 metrov in 15 metrov od roba vzletno-pristajalne steze. PAPI se lahko nahaja tudi na desni strani steze, \xc4\x8de je to potrebno. Na nekaterih lokacijah so PAPI-ji name\xc5\xa1\xc4\x8deni na obeh straneh vzletno-pristajalne steze, vendar ta raven zagotavljanja presega zahteve ICAO. V dobrih razmerah vidljivosti se lahko informacije PAPI-ja uporabljajo na razdaljah do pet kilometrov, podnevi in \xe2\x80\x8b\xe2\x80\x8bpono\xc4\x8di. Pono\xc4\x8di se lahko svetlobne snope vidi na razdalji dvajset kilometrov.\n_START_SECTION_\nEnote sistema\n_START_PARAGRAPH_\nVsaka enota je sestavljena iz enega ali ve\xc4\x8d virov svetlobe, belih in rde\xc4\x8dih filtrov ter objektivov, ki oddajajo \xc5\xbearek svetlobe visoke intenzivnosti. Spodnji segment \xc5\xbearka je rde\xc4\x8de barve, zgornji del pa bele barve. Prehod med dvema barvama mora potekati pod kotom, ki ne presega kota treh minut. Ta lastnost omogo\xc4\x8da o\xc4\x8ditno spremembo barve, ki je klju\xc4\x8dna zna\xc4\x8dilnost PAPI sistema. \xc5\xa0tiri enote sistema PAPI, ki so usmerjene v razli\xc4\x8dnih kotih, tvorijo signal za pravilni kot pristanka letala.\n_START_SECTION_\nUporaba sistema\n_START_PARAGRAPH_\nNajni\xc5\xbeji kot se vidi na enoti, ki je najbolj oddaljena od vzletno-pristajalne steze, najve\xc4\x8dji kot pa na enoti, ki je najbli\xc5\xbeje vzletno-pristajalni stezi. Optimalni kot je na sredini med drugo in tretjo enoto sistema PAPI. Odvisno od polo\xc5\xbeaja letala glede na kot prileta se bodo lu\xc4\x8di videle rde\xc4\x8de ali bele. Pilot bo dosegel pravilni kot prileta (po navadi 3 stopinje), ko bo enako \xc5\xa1tevilo rde\xc4\x8dih in belih lu\xc4\x8di. \xc4\x8ce je zrakoplov ni\xc5\xbeje od pravilnega kota prileta, bodo rde\xc4\x8de lu\xc4\x8di bolj vidne kot bele, \xc4\x8de pa bo letalo nad za\xc4\x8drtanim kotom prileta, bodo bele lu\xc4\x8di vidnej\xc5\xa1e. \xc4\x8ce sistem FAROS (angle\xc5\xa1ko Final Approach Runway Occupancy Signal - FAROS), zazna, da je vzletno-pristajalna steza zasedena, bo PAPI opozoril pilota na to in takrat postane pilot odgovoren, da razre\xc5\xa1i situacijo s tem da opozori kontrolorja letenja. Ko enkrat letali\xc5\xa1ki stolp ugotovi, da je bila steza spraznjena, kontolor resetira sistem PAPI, tako da pilot lahko nadaljuje s pristajanjem._NEWLINE_PAPI sistemi so na voljo od razli\xc4\x8dnih proizvajalcev letali\xc5\xa1ke razsvetljave po vsem svetu. PAPI se obi\xc4\x8dajno upravlja iz letali\xc5\xa1ke kontrole letenja. Letali\xc5\xa1ka kontrola letenja obi\xc4\x8dajno upravlja PAPI skupaj z drugimi lu\xc4\x8dmi letali\xc5\xa1\xc4\x8da. PAPI se lahko aktivira za pilota, ki je vzpostavil komunikacijo po radio zvezi ali preko namenskega aktivnega sistema razsvetljave (PAL)._NEWLINE_Leta 2008 so za\xc4\x8deli PAPI-je izdelovati na podlagi LED-diode namesto \xc5\xbearnic. Trenutno LED-diode \xc5\xa1e vedno ne zagotavljajo dovolj svetilnosti, ki jo zahteva ICAO o jakosti svetlobe in svetilnostne standarde. Povpre\xc4\x8dna \xc5\xbeivljenjska doba z LED sistemi je 50.000 ur ali ve\xc4\x8d. Z uporabo LED-diod se poraba energije bistveno zmanj\xc5\xa1a. LED sistemi delujejo na interno enosmerno napetost, tako da lahko enosmerno napetost z nizko porabo energije omogo\xc4\x8dajo son\xc4\x8dne celice.\n_START_SECTION_\nSkupaj s sistemom FAROS\n_START_PARAGRAPH_\nHkrati s sistemom PAPI so se odlo\xc4\x8dili, da ga bodo uporabiljali skupaj s sistemom FAROS (sistem za zaznavanje zasedenosti vzletno-pristajalne steze), ki so ga uvedeli na ve\xc4\x8d ve\xc4\x8djih letali\xc5\xa1\xc4\x8dih v ZDA. Sistem FAROS pilotu prepre\xc4\x8di vdor na pristajalno stezo, ne da bi dobil iz kontrolnega stolpa obvestilo o zasedenosti vzletno-pristajalne steze. Vzletno-pristajalna steza avtomatizirana s senzorji FAROS zazna, \xc4\x8de je vozilo storilo vdor na stezo. V tem primeru PAPI lu\xc4\x8di utripajo in opozarjajo pilota v letalu, da je vzletno-pristajalna steza trenutno zasedena. Pilot nato poi\xc5\xa1\xc4\x8de re\xc5\xa1itev s kontrolorjem zra\xc4\x8dnega prometa in za\xc4\x8dne izvajanje go-kroga. Ko kontrolor ugotovi, da je vozilo zapustilo vzletno-pristajalno stezo, resetira krmilnik PAPI-ja in procedura pristanka se lahko nadaljuje.'